ถ้าเรามีเพศสัมพันธ์กับคู่นอนที่เป็นซิฟิลิส โดยที่ไม่ได้ทำออรัลหรือจูบปากคู่นอน จะมีโอกาสเกิดแผลริมแข็งจากซิฟิลิสที่ลิ้นได้มั้ยครับ
สวัสดีค่ะ ซิฟิลิสนั้นเป็นโรคติดต่อทางเพศสัมพันธ์อย่างหนึ่ง เกิดจากเชื้อแบคทีเรียชนิดเกลียว ทำให้มีอาการแผลที่อวัยวะเพศ ผื่นตามตัว ในระยะแรก หลังจากนั้นถ้าปล่อยไว้นานหลายปีไม่ได้รักษาจะลุกลามไปทำให้เกิดโรคในระบบประสาท สมอง หรือหัวใจและหลอดเลือดได้การติดต่อเกิดจากการสัมผัสกันของสารคัดหลั่งหรือเยื่อบุอวัยวะเพศ เยื่อบุปาก ถ้ามีเพศสัมพันธ์กันไม่ใส่ถุงยางมีโอกาสรับเชื้อได้ และพอรับเชื้อมาแล้ว อาจจะมีแผลที่อวัยวะเพศ หรือภายในปากก็ได้ค่ะแนะนำไปพบแพทย์เพื่อตรวจร่างกายและคัดกรองโรคติดต่อทางเพศสัมพันธ์ค่ะ